钦定古今图书集成/明伦汇编/闺媛典/第094卷 > 王瀚妻卢氏
## 钦定古今图书集成/明伦汇编/闺媛典/第094卷 > 王瀚妻卢氏

按《明外史列女传》：“卢氏，颍州人，王瀚妻。家贫，舂织终
岁。崇祯十四年，大饥，夫患疫，氏语夫曰：‘君死，我当从’。
闻者莫信。未几，夫死，时溽暑，氏求亲戚，敛钱以葬之，
曰：‘我当死，但酷暑无衣棺，恐更为亲戚累，迟至秋爽
耳’。闻者益咍之。及秋，氏至田间，尽粜其新谷，置粗布
衣馀买酒蔬祀夫墓。归至家，市梨数十进姑，并贻妯”
娌语人曰：“我可以死矣。”至半夜，即自缢死。